Here is a page extracted from Wikipedia that may contain CSS, HTML, and a lot of unformatted text.

Title: Cubilar d'Alifonso XIII
Content: O cubilar d'Alifonso XIII u cubilar de Piedrafita ye un cubilar situau en a val de Tena, en o cul de Piedrafita, chunto a l'ibón de Respomuso, a 2.140 m de altaria.

Administrativament se troba situau adintro d'o termin municipal de Sallent de Galligo, en a comarca de l'Alto Galligo, en a provincia de Uesca, Aragón.

Lo construyó a Sociedad Peñalara de Madrit en 1929 como cubilar de montanya no guardau, sin dengún equipamiento, nomás augua en a redolada. S'arriba a o cubilar dende a población de Sallent de Galligo.

A inauguración d'o cubilar de Respomuso en octubre de 1993 fació que se zarrase o cubilar d'Alifonso XIII y se convertise en un cubilar de pastors, pero en 2015 reubrió atra vegada por o cierre preventivo mientres o hivierno debiu a o periglo de lurtes d'o cubilar de Respomuso.

Actividaz 
Ye punto de paso d'o GR 11, sendero d'os ibons d'Arriel y cul de Piedrafita, travesías a o cubilar de Wallon y a o balneario de Pandicosa (GR 11), puyadas a o pico Moros, Frondiellas, Tebarrai, punda de ra Faixa, Infiernos (punda Alta de Pondiellos, Garmo Blanco, punda de ra Nevera), Gavizo Cristals, Cambalés, Llena Cantal, así como itinerarios d'esquí de travesía, escaladas en alta montanya y en chelo.

Se veiga tamién 
 Cubilars d'o Pireneu aragonés

Referencias

Alifonso XII
Sallent de Galligo